**2024. évi napijegyes horgászrend – Kéki tó (víztérkód:11-039)** Felsőgalla Horgász Egyesület

1. **A tóparton tüzet gyújtani TILOS**, kivéve a kijelölt tűzrakóhelyen. (a bódé mellett)
2. **A tóparton szemetet hátrahagyni TILOS!** A szemetes helyre érkező horgász köteles a horgászat megkezdése előtt az ott található szemetet összegyűjteni, és a kijelölt szeméttárolóba vinni. A horgász, ha azt észleli, hogy a parton valaki szemetel, köteles azt a fentiekre figyelmeztetni. Lehetőség szerint a magunk által termelt hulladékot távozáskor vigyük magunkkal. (üresen sem nehezebb, mint amikor még teli volt)
3. **A horgászatra jogosult horgászat közben köteles magánál tartani a halfogásra jogosító okmányokat,** melyeket az ellenőrzésre jogosult személyek (halőr, társadalmi halőr, rendőr és más hatósági személyek) felszólítására fel kell mutatnia, és lehetővé kell tennie a horgászeszközök és a zsákmány átvizsgálását.
4. **Napijegyes horgászat minden nap 05.00 – 22.00 között lehetséges, éjszakai horgászat napijeggyel tilos!**
5. Az egyesület vizein a felnőtt horgász két bottal, botonként két horoggal, az ifjúsági, a kedvezményezett horgász egy bottal, két horoggal horgászhat. Csaliháló csak csalihal fogására használható, nagysága max. 1 m2 lehet. A csaliháló és a sneciző készség két bot melletti egyidejű használata harmadik készségnek számít és nem megengedett. Etetőbot (rakéta , spomb , parittya) használata két bevetett készség használata mellett is lehetséges. Etetőhajó használata engedélyezett, de kizárólag a horgászállásunk előtti területre hordhatjuk be a szereléket.
6. **Fogható nemes halak, mennyiség és méret alapján, tilalmi időszakok:**

ponty- kifogható méret:32 cm mennyiség:1 db tilalmi ideje egyesületünknél nincs.

amur- kifogható méret:40 cm. mennyiség:1 db tilalmi ideje egyesületünknél nincs.

egyéb- kifogható mennyiség: 0 kg

Elvihető nemes hal mennyiség napijeggyel összesen 1 db békéshal.

**Napijeggyel ragadozó halra tilos horgászni!**

**Egyesületünknél a compó, koi ponty védett hal, elvinni szigorúan tilos!**

**Pontyot, amurt 4 kg felett elvinni szigorúan tilos!**

1. A horgász köteles magánál tartani az alábbi felszerelési tárgyakat:

**Pontymatrac, merítőháló: Horgászat megkezdésekor nyitott állapotban tartandó a horgászálláson! haltartó szák, golyóstoll vagy filctoll, mérőszalag, digitális halmérleg, szemeteszsák.** Ezeket halőreink felszólítására a horgász bemutatni köteles, hiányosságuk esetén a horgászatot be kell szüntetni.

1. Napijegy ára: 7000 Ft.

Napijegy árusítóhelyek: Szák Horgászbolt. Tatabánya Árpád út 54.Carp-X horgászbolt. Tatabánya, Réti út 172. Jerabekfishing horgászbolt 2800 Bajcsy Zsilinszky u 24.

A horgászrend be nem tartása fegyelmi eljárást von maga után, aminek következménye akár eltiltás is lehet.

A horgászat végén kérjük a napijegyet a bódén található postaládába bedobni! Köszönjük.